**"אשרינו מה טוב חלקנו ומה נעים גורלנו ומה יפה ירושתנו" – תפלה הבוקר**

**גמרא יומא דף כח**

קיים אברהם אבינו כל התורה כולה, ...אפילו עירובי תבשילין

**משך חכמה וישלח**

ויחן את פני העיר פסיקתא בראשית פ' י"א אברהם שלא כתוב בו שמירת שבת כו' אבל יעקב שכתוב בו שמירת שבת שנאמר ויחן את פני העיר נכנס עם דמדומי חמה וקבע תחומין

וזה מליצתם שאברהם קיים עירובי תבשילין להכניס אורחים ולקבל גרים תחת כנפי השכינה אבל לא קבע תחומין שמא ימנע אחד מלבוא לשמוע דיעותיו. לא כן יעקב קבע תחומין. להגביל ולתחום בין עם ישראל לעמים...יעקב שקבע תחומין וזכה למדה בלא גבול ופרצת ימה וקדמה בשכר שהוא קבע גבול ותחומין זכה לנחלה בלא גבול ודו"ק היטב

**וישלח לג**

**וַיָּרָץ עֵשָׂו לִקְרָאתוֹ וַיְחַבְּקֵהוּ וַיִּפֹּל עַל צַוָּארָו וַיִּשָּׁקֵהוּ וַיִּבְכּוּ**

**רש"י**

וישקהו: נקוד עליו, יש שדרשו נקודה זו לומר שלא נשקו בכל לבו.

**רב שלום**

**ויש לדייק לכאורה למה לא נקוד על ויחבקהו הקודם בקרא אולם דיש שני מיני אהבה , אהבת הגוף ואהבת הנפש, והנה אם יש לצייר במעט אהבה להאומות ומהם לנו היינו רק אהבת הגוף אבל לא אהבת הנשמה. כי הם שני הפכיים ולא מבטן אחד יצאו. ועי' באלשיך שיר השירים על הפ' ישקני מנשיקות פיהו שהחובר מורה על אהבת שני גופים וענין הנשיקה מורה על אהבת הנפש כי הנשמה היא בדובור והנושק פיו אל פיו היינו ענין חיבור אהבת הנפשית ולך לא בא הנקוד על ויחבקהו כי זה אפשר שיהיה**

**אגרות הראי"ה ג' עמ' צ"ב**

זאת היא כוונת חז"ל על גדולת חכמתו הקדושה של אברהם אבינו שקיים את כל התורה כולה עד שלא נתנה. שלא די שכל מה שתלוי בהבדלה שבין הגדרים היותר רחוקים זה מזה כמו בין הקודש ובין החול, והוא הדין בין הטמא ובין הטהור קיים לשמרם, אלא שהבחין גם כן בסדרי המדרגות שבין קודש לקודש. ואבוהון דכולהו הוא ההבדל שבין קדושת השבת לקדושת יום טוב, להעלות את קדושת השבת למעלה מקדושת יום טוב, שלפי פירושנו בדברי הגמרא, בנוי על זה העירוב תבשילין